open-index/open-wikipedia-markdown huggingface dataset:
जड़भरत

right|thumb|300px|श्रवणबेलगोला के चन्द्रगिरि नामक पहाड़ी पर भरत की प्रतिमा
**जड़भरत** का प्रकृत नाम 'भरत' है, जो पूर्वजन्म में स्वायंभुव वंशी ऋषभदेव के पुत्र थे। मृग के छौने में तन्मय हो जाने के कारण इनका ज्ञान अवरुद्ध हो गया था और वे जड़वत् हो गए थे जिससे ये जड़भरत कहलाए। जड़भरत की कथा विष्णुपुराण के द्वितीय भाग में और भागवत पुराण के पंचम काण्ड में आती है। इसके अलावा यह जड़भरत की कथा आदिपुराण नामक जैन ग्रन्थ में भी आती है। 

शालग्राम तीर्थ में तप करते समय इन्होंने सद्य: जात मृगशावक की रक्षा की थी। उस मृगशावक की चिंता करते हुए इनकी मृत्यु हुई थी, जिसके कारण दूसरे जन्म में जंबूमार्ग तीर्थ में एक "जातिस्मर मृग" के रूप इनका जन्म हुआ था। बाद में पुन: जातिस्मर ब्राह्मण के रूप में इनका जन्म हुआ। आसक्ति के कारण ही जन्मदु:ख होते हैं, ऐसा समझकर ये आसक्तिनाश के लिए जड़वत् रहते थे। इनको सौवीरराज की डोली ढोनी पड़ी थी पर सौवीरराज को इनसे ही आत्मतत्वज्ञान मिला था।

## परिचय
**भरत** प्राचीन भारत के एक प्रतापी राजा थे। वे भगवान ऋषभदेव के ज्येष्ठ पुत्र थे। श्रीमद्भागवत के पंचम स्कन्ध में उनके जीवन एवं अन्य जन्मों का वर्णन आता है।

ऋषभदेव के सौ पुत्रों में भरत ज्येष्ठ एवं सबसे गुणवान थे। ऋषभदेव ने संन्यास लेने पर उन्हें राजपाट सौंप दिया। भरत के नाम से ही लोग अजनाभखण्ड को भारतवर्ष कहने लगे।

श्रीमद्भागवत के पंचम स्कन्ध के सप्तम अध्याय में भरत चरित्र का वर्णन है। कई करोड़ वर्ष धर्मपूर्वक शासन करने के बाद उन्होंने राजपाट पुत्रों को सौंपकर वानप्रस्थ आश्रम ग्रहण किया तथा भगवान की भक्ति में जीवन बिताने लगे। एक बार नदी में बहते मृग को बचाकर वे उसका उपचार करने लगे। धीरे-धीरे उस मृग से उनका मोह हो गया। मृग के मोह में पड़ने के कारण अगले जन्म में उन्होंने मृगयोनि में जन्म लिया।मृगयोनि में जन्म लेने पर भी उन्हें पुराने पुण्यों के कारण अपने पूर्वजन्म का भान था अतः मृगयोनि में रहते हुये भी वे भगवान का ध्यान करते रहे। अगले जन्म में उन्होंने एक ब्राह्मण कुल में जन्म लिया। पुराने जन्मों की याद होने से इस बार वे संसार से पूरी तरह विरक्त रहे। उनकी विरक्ति के कारण लोग उन्हें पागल समझने लगे तथा उनका नाम जड़भरत पड़ गया। जड़भरत के रूप में वे जीवनपर्यन्त भगवान की आराधना करते हुये अन्तः में मोक्ष को प्राप्त हुये।

## सन्दर्भ

जड भरत (संस्कृत)
## इन्हें भी देखें
* भारत नाम की उत्पत्ति
* भरत चक्रवर्ती

## बाहरी कड़ियाँ
* विष्णुपुराण में जड़भरत की कथा
* भागवत में जड़भरत की कथा
* प्रोफेसर कृष्णमूर्ति द्वारा जड़भरत की कथा
* स्वामी विवेकानन्द द्वारा जड़भरत की कथा

श्रेणी:भारतीय संस्कृति

श्रेणी:भारतीय संस्कृति
आर्लिंग्टन का टॅक्सस विश्वविद्यालय

**आर्लिंग्टन का टॅक्सस विश्वविद्यालय** एक सार्वजनिक विश्वविद्यालय है जो, आर्लिंग्टन, टेक्सास में स्थित है। इस समय विश्वविद्यालय में २८,००० से ऊपर विद्यार्थी नामांकित हैं।

इसकी स्थापना १८९५ में की गई थी।

## सन्दर्भ

## बाहरी कड़ियाँ
* विश्वविद्यालय का आधिकारिक जालपृष्ठ 

श्रेणी:टेक्सस में सार्वजनिक विश्वविद्यालय
मुकुंदराव आनंदराव जयकर

अंगूठाकार|मुकुंद रामराव जयकर
**मुकुंद रामराव जयकर** (13 नवम्बर 1873 - 10 मार्च 1959, मुम्बई) पूणा विश्वविद्यालय के प्रथम कुलपति थे। वे एक अधिवक्ता, विद्वान और राजनीतिज्ञ थे। वे एक प्रमुख स्वतंत्रता सेनानी थे।

जयकर ने एलएलबी की पढ़ाई की।1902 में बॉम्बे में और 1905 में लंदन में बैरिस्टर बने। 1905 में उन्हें बॉम्बे हाई कोर्ट के वकील के रूप में नामांकित किया गया था। वह जिन्ना के साथ बॉम्बे क्रॉनिकल के निदेशक थे। वह 1923-1925 के दौरान बॉम्बे विधान परिषद के सदस्य और स्वराज पार्टी के नेता थे। वे केन्द्रीय विधान सभा के सदस्य भी बने।  1937 में वे दिल्ली में भारत के संघीय न्यायालय के न्यायाधीश बने। दिसंबर 1946 में, वह भारतीय संविधान सभा में शामिल हुए। वह राजमार्ग विकास के संबंध में सिफारिशों की रिपोर्ट करने के लिए 1927 में गठित भारतीय सड़क विकास समिति के अध्यक्ष भी थे। वह हिंदू महासभा के सदस्य थे। उन्होंने 1928 में सर्वदलीय सम्मेलन में भाग लिया, और जिन्ना द्वारा पेश की गई मुस्लिम लीग की मांगों को नकारने में महत्वपूर्ण भूमिका निभाई।
## जीवनी
मुकुंद रामराव जयकर का जन्म 1873 में बॉम्बे में एक मराठी पठारे प्रभु परिवार में हुआ था। वे बड़े होकर एक प्रमुख वकील बने। वह हिंदू महासभा के प्रमुख सदस्यों में से एक थे और इसके पहले अध्यक्ष थे; वह महासभा के गैर-ब्राह्मण नेताओं में से एक थे।

उन्होंने 1923 में हिंदू लॉ रिसर्च एंड रिफॉर्म एसोसिएशन (HLRRA) की स्थापना की। इस संगठन का उद्देश्य हिंदू कानूनी ढांचे को आगे बढ़ाने, सुधार करने और काम करने के लिए कानूनी चिकित्सकों और विद्वानों का एक नेटवर्क बनाना है।  एचएलआरआरए के मुख्य उद्देश्यों में से एक, अंग्रेजी शासन के तहत, 'हिंदू कानून की प्रणाली के सिद्धांतों को निर्धारित करना था ... और हिंदू कानून के प्रशासन में त्रुटियों को सुधारने के लिए कानून का प्रस्ताव करना था, जो सत्य से प्रस्थान से उत्पन्न हुआ था।  हिंदू संहिता की भावना।'

जयकर स्वराज पार्टी के सदस्य बने और 1934 में फेडरल कोर्ट के न्यायाधीश के रूप में नामित हुए और बाद में 1939 में प्रिवी काउंसलर बने।
## सन्दर्भ

श्रेणी:1873 में जन्मे लोग
श्रेणी:१९५९ में निधन
श्रेणी:भारतीय राष्ट्रीय कांग्रेस के राजनीतिज्ञ
श्रेणी:मराठी लोग
श्रेणी:भारतीय संविधान सभा के सदस्य
बैतरणी नदी

**बैतरणी नदी** (Baitarani river) या **वैतरणी नदी** (Vaitarani river) भारत के ओड़िशा राज्य में बहने वाली छह प्रमुख नदियों में से एक है। यह नदी 900 मीटर की ऊँचाई पर केन्दुझर ज़िले की गुप्तगंगा पहाड़ियों में गोनासिका से उत्पन्न होती है। इसकी लम्बाई 360 किमी है। यह नदी ब्राह्मणी नदी के साथ मिलकर बालेश्वर ज़िले में धामरा के पास बंगाल की खाड़ी में मिल जाती है।  यह नदी ओडिशा का सबसे पवित्र नदी है और इसे "ओडिशा की गंगा" कहा जाता है। इसमें प्रायः बाढ़ आया करती है।

## इन्हें भी देखें
* ब्राह्मणी नदी
* धामरा

## सन्दर्भ

श्रेणी:ओड़िशा की नदियाँ
श्रेणी:महानदी की उपनदियाँ
सैक्रामेण्टो, कैलिफ़ोर्निया

**सैक्रामेण्टो**, संयुक्त राज्य अमेरिका के कैलिफ़ोर्निया राज्य की राजधानी है। यह नगर कैलिफ़ोर्निया की सरकार और विधानमण्डल का गृह-नगर है। यहाँ की अनुमानित जनसंख्या ४,५०,००० (२००७) से अधिक है। इसके अतिरिक्त इसके आसपास के क्षेत्रों में (उपनगरों में) १७ लाख के लगभग लोग और रहते हैं। २००४ में टाइम पत्रिका ने इस नगर को संराअमेरिका के सबसे विविध नगर का दर्जा दिया था।

सैक्रामेण्टो शब्द स्पेनी और पुर्तगाली भाषाओं से आया है जिसका अर्थ होता है पवित्र विधियाँ। सैक्रामेण्ट एक प्रकार का धार्मिक अनुष्ठान है जिससे लोगों को ईश्वरीय प्रेम प्राप्त होता है।

सैक्रामेण्टो की स्थापना १८४८ में जॉन सुट्टर द्वारा की गई थी। यह स्थान कैलिफ़ोर्निया की स्वर्ण होड़ (*द गोल्ड रश*) के दौरान बहुत महत्वपूर्ण था। स्वर्ण होड़ वह समय था जब कैलिफ़ोर्निया में सोने की खोज हुई। बहुत से लोग सोना पाने की लालसा में कैलिफ़ोर्निया आए। उस समय में, सैक्रामेण्टो वह स्थान था जहाँ पर रेलमार्ग का अन्त होता था। इसी स्थान पर पॉनी एक्सपेस का अन्तिम स्टेशन था।

सैक्रामेण्टो उस स्थान पर हैं जहाँ पर अमेरिका नदी, सैक्रामेण्टो नदी से मिलती थी। सैक्रामेण्टो की स्थापना के समय में यह बात बहुत महत्वपूर्ण थी क्योंकि इससे जहाज़ माल को प्रशांत महासागर से इस स्थान तक ला सकते थे। सैक्रामेन्टो एक प्रकार का रेलमार्गों का कस्बा था। इस कारण सैक्रामेन्टो एक पोतगाह कस्बा बना और इस कारण सैक्रामेण्टो व्यापार करने का एक बहुत महत्वपूर्ण केन्द्र बना। केविन जॉनसन, सैक्रामेण्टो के महापौर हैं।

centre|thumb|550x550px|सैक्रामेण्टो नदी और पृष्ठभूमि में गगनचुम्बी अट्टालिकाएं
## सन्दर्भ


## बाहरी कड़ियाँ
* सैक्रामेण्टो का आधिकारिक जालपृष्ठ 



श्रेणी:संयुक्त राज्य अमेरिका के नगर
श्रेणी:कैलिफ़ोर्निया
श्रेणी:हिन्दी विकि डीवीडी परियोजना
तेज बहादुर सप्रू

**सर तेज बहादुर सप्रू** (8 दिसम्बर 1875 – 20 जनवरी 1949) प्रसिद्ध वकील, राजनेता और समाज सुधारक थे। उन्होंने गोपाल कृष्ण गोखले की उदारवादी नीतियों को आगे बढ़ाया और आजाद हिन्द फौज के सेनानियों का मुकदमा लड़ने में भी महत्वपूर्ण भूमिका निभाई।

## परिचय
तेज बहादुर सप्रू का जन्म आठ दिसंबर 1875 को अलीगढ़ में हुआ था। उन्होंने आगरा कॉलेज से शिक्षा ग्रहण की और इलाहाबाद उच्च न्यायालय में वकील के रूप में काम किया जहां पुरुषोत्तम दास टंडन उनके कनिष्ठ सहयोगी थे। इतिहासकारों के अनुसार सप्रू एक ओर जहां ब्रिटिश राज के खिलाफ थे वहीं दूसरी ओर वह उसके प्रति नरम भी दिखते थे। एम० के० भगत ने लिखा है कि सप्रू ब्रिटिश शासकों से लड़ाई की बजाय उनके साथ बातचीत के पक्षधर थे। उन्होंने स्वशासन की मांग तो की, वहीं दूसरी ओर स्वतंत्रता की मांग का पुरजोर समर्थन नहीं किया।

सप्रू ने एक ओर जहाँ महात्मा गांधी के नेतृत्व की आलोचना की, वहीं दूसरी ओर गांधी-इरविन समझौते में उन्होंने मध्यस्थ की भूमिका निभाई। बतौर राजनीतिक करियर सप्रू 1913 से 1916 तक संयुक्त प्रांत की विधान परिषद के सदस्य रहे। 1920 से 1923 तक वह वायसराय की परिषद के कानूनी सदस्य रहे।

1930 से 1932 तक उन्होंने भारतीय गोलमेज सम्मेलनों में सक्रिय भूमिका निभाई। 1934 में वह प्रिवी काउंसिल के सदस्य भी रहे। सप्रू उन अत्यंत महत्वपूर्ण वकीलों में से एक थे जिन्होंने आजाद हिन्द फौज के सेनानियों का मुकदमा लड़ने में महत्वपूर्ण भूमिका निभाई थी। वह अंबिका प्रसाद सप्रू की एकमात्र संतान थे। भारत की स्वतंत्रता के बाद 20 जनवरी 1949 को प्रयागराज में उनका निधन हो गया।

## बाहरी कड़ियाँ
* तेज बहादुर सप्रू

श्रेणी:भारतीय स्वतन्त्रता संग्राम
श्रेणी:कश्मीर के लोग
श्रेणी:१८७५ जन्म
श्रेणी:१९४९ में निधन
श्रेणी:अलीगढ़ के लोग
श्रेणी:वकील
श्रेणी:भारतीय राजनीतिज्ञ
श्रेणी:समाज सुधारक
किरण भटनागर

**किरण भटनागर** (Kiron Bhatnagar) जन्म -February 8, 1951 
भारतीय रंगकर्मी, लेखक और निर्देशक। नेशनल स्कूल ऑफ ड्रामा में अध्ययन। भारतीय नाट्य संघ से जुडी थी। वर्तमान मै संगीत नाटक अकादमी में उपसचिव। 

किरण भटनागर द्वारा संपादित जे. एन. कौशल के संस्मरणों का संग्रह *दर्द आया था दबे पाँव* में जे. एन. कौशल के २८ लेखों और रंग-प्रसंगों के संस्मरणों का संचयन है। उनके माध्यम से भारतीय विशेषकर हिन्दी रंगमंच का चालीस वर्ष का इतिहास एक भिन्न रूप में हमारे सामने प्रस्तुत हुआ है। 

## सन्दर्भ

श्रेणी:भारतीय नाटककार
उद्धव ठाकरे

**उद्धव ठाकरे** (जन्मः 27 जुलाई 1960), भारतीय राजनेता तथा महाराष्ट्र के पूर्व मुख्यमंत्री हैं। वे महाराष्ट्र की क्षेत्रीय पार्टी शिवसेना के संस्थापक बाल ठाकरे के पुत्र हैं।

उद्धव ठाकरे का जन्म 27 जुलाई 1960 को (Date of Birth) मुंबई में बाल ठाकरे और मीना ठाकरे के घर हुआ था (Parents). इनकी स्कूली शिक्षा महाराष्ट्र के बालमोहन विद्यामंदिर (Balmohan Vidyamandir from Maharashtra) से हुई है और जमशेतजी जीजेभॉय स्कूल ऑफ आर्ट (Jamsetjee Jeejebhoy School of Art) से स्नातक हुए हैं |

उद्धव पार्टी की कमान संभालने से पहले शिवसेना के अखबार सामना का काम देखते थे और उसके संपादक भी रहे |

## राजनीतिक कैरियर
ठाकरे ने राजनीति में प्रवेश तब किया जब उन्हें 2002 में बृहन मुंबई नगर निगम (बीएमसी) में शिवसेना का अभियान प्रभारी बनाया गया और पार्टी ने जीत हासिल की | उन्हें 2003 में शिवसेना के कार्यकारी अध्यक्ष के रूप में नियुक्त किया गया था और वे 2006 में अपनी पार्टी के राजनीतिक मुखपत्र सामना के प्रधान संपादक बने | उसी वर्ष, राज ठाकरे ने शिवसेना से अलग अपनी एक पार्टी 'महाराष्ट्र नवनिर्माण सेना' का गठन किया | 2012 में अपने पिता की मृत्यु के बाद उद्धव ठाकरे ने पार्टी की बागडोर संभाली और 2013 में अध्यक्ष बनें | उन्होंने 28 नवंबर 2019 को महाराष्ट्र के मुख्यमंत्री के रूप में शपथ ली |

### महाराष्ट्र के मुख्यमंत्री
8 नवंबर 2019 को मुख्यमंत्री पद की शपद लेने वाले उद्धव ठाकरे ने 29 जून, 2022 को अपने पद से इस्तीफा दे दिया है. इस तरह वे मुख्यमंत्री की कुर्सी पर सिर्फ  पर सिर्फ 943 दिन ही टिक पाए | उनसे पहले सिर्फ दो ही ऐसे मुख्यमंत्री रहे हैं जिन्होंने पूरे पांच साल तक सीएम की कुर्सी संभालकर रखी |

महाराष्ट्र संकट को देखते हुए सुप्रीम कोर्ट ने 29 जून को फ्लोर टेस्ट को लेकर बड़ा फैसला सुनाया | लेकिन 30 जून को फ्लोर टेस्ट से पहले ही उद्धव ठाकरे ने मुख्यमंत्री पद से इस्तीफा दे दिया |

## सन्दर्भ

श्रेणी:1960 में जन्मे लोग
श्रेणी:महाराष्ट्र के मुख्यमंत्री
श्रेणी:शिवसेना के राजनीतिज्ञ
श्रेणी:जीवित लोग
मुजफ्फरपुर प्रौद्योगिकी संस्थान

**मुजफ्फरपुर प्रौद्योगिकी संस्थान** (एमआईटी मुजफ्फरपुर / MIT, Muzaffarpur के नाम से अधिक लोकप्रिय) बिहार के मुजफ्फरपुर में स्थित सार्वजनिक, सह-शिक्षा वाला इंजीनियरी महाविद्यालय है। यह बिहार सरकार स्वारा पूर्णत: वित्तपोषित है। इसकी स्थापना सन् १९५४ में हुई थी और यह देश के उन गिने-चुने इंजीनियरी महाविद्यालयों में से है जिनकी स्थापना भारत की स्वतंत्रता के तुरन्त बाद हुई थी। इस महाविद्यालय में इंजीनियरी एवं फार्मेसी के स्नातक एवं परास्नातक स्तरीय पाठ्यक्रम चलाये जा रहे हैं। 

बिहार में केवल तीन ही मात्र ऐसे इंजीनियरिंग कॉलेज हैं, जहां पे कैम्पस सेलेक्शन से बङी बङी कम्पनियां छात्रों क़ो रोजगार दे रही है, इसमे ये संस्थान शामिल है 

## बाहरी कड़ियाँ
* Official website of Muzaffarpur Institute of Technology
* Muzaffarpur Institute of Technology at Wikimapia
* Wiki.Alumni.NET

श्रेणी:बिहार के प्रौद्योगिकी संस्थान
श्रेणी:बिहार के इंजीनियरी कॉलेज
मदन मोहन मालवीय प्रौद्योगिकी विश्वविद्यालय, गोरखपुर

**मदन मोहन मालवीय प्रौद्योगिकी विश्वद्यालय**, उत्तर प्रदेश के गोरखपुर में स्थित एक प्रौद्योगिकी विश्वविद्यालय है। इसकी स्थापना १९६२ में हुई थी और १ दिसम्बर २०१३ के पहले इसका नाम 'मदन मोहन मालवीय इंजिनियरिंग कॉलेज' था। किन्तु अब तत्कालीन राज्य सरकार के प्रयास से यह एक राज्य विश्वविद्यालय हो गया है।

## इतिहास
* १९६२ में स्थापना हुई थी
* २००० में गौतम बुद्ध तकनीकी विश्वविद्यालय, लखनऊ से सम्बद्ध (affiliated) हुआ।
* २०११ में विश्वविद्यालय अनुदान आयोग द्वारा 'स्वायत्त संस्थान' घोषित
* १ दिसम्बर २०१३ को आवासीय प्रौद्योगिकी विश्वविद्यालय बना।

## पाठ्यक्रम
* **प्रौद्योगिकी स्नातक**
: रासायनिक प्रौद्योगिकी
: सिविल इंजीनियरिंग
: यांत्रिक प्रौद्योगिकी
: वैद्युत प्रौद्योगिकी
: इलेक्ट्रॉनिक एवं संचार प्रौद्योगिकी
: संगणक विज्ञान एवं प्रौद्योगिकी

* प्रौद्योगिकी परास्नातक
* संगणक अनुप्रयोग परास्नातक (एम सी ए)
* मास्टर ऑफ बिजिनेस ऐडमिनिस्ट्रेशन (एम बी ए)
* पीएचडी पाठ्यक्रम

## प्रांगण
### सुविधाएँ
* डाकघर
* स्वास्थ्य केन्द्र एवं भौतिक-चिकित्सा केन्द्र
* ऐम्बुलेन्स सेवा
* कैफेटेरिया
* होमियोपैथी चिकित्सा केन्द्र
* पाठ्यसामग्री दुकान
* बैटरीचालित रिक्शा
* बस सेवा
* स्टेट बैंक की शाखा
* पीएनबी और एसबीआई के एटीएम

## पूर्व छात्र
* प्रभाकर सिंह , निदेशक (परियोजना), पॉवर ग्रिड कॉर्पोरेशन (PGCIL)
* ए पी मिश्र, प्रबन्ध निदेशक (भूतपूर्व) उत्तर प्रदेश पॉवर कॉर्पोरेशन लि.
*करुणेश कुमार शुक्ला,  डायरेक्टर : राष्ट्रीय प्रौद्योगिकी संस्थान जमशेदपुर, पूर्व प्रोफेसर: एप्लाइड मैकेनिक्स विभाग, मोतीलाल नेहरू राष्ट्रीय प्रौद्योगिकी संस्थान प्रयागराज

## प्रवेश प्रक्रिया
प्रौद्योगिकी स्नातक पाठ्यक्रमों में प्रवेश एक प्रवेश परीक्षा के आधार पर किया जाता है। यह परीक्षा इस विश्वविद्यालय द्वारा स्वयं आयोजित की जाती है। इस परीक्षा से प्राप्त मेरीत के आधार पर रासायनिक प्रौद्योगिकी में ६० छात्रा तथा अन्य स्नातक पाठ्यक्रमों में १२० छात्रों को प्रवेश दिया जाता है।

## बाहरी कड़ियाँ
* MMMEC Official web-site
* MMMEC Alumni Association web-site
* MMMEC Community Website
* MMMEC Portal for Malaviyan
* IEEE Student Branch Chapter

श्रेणी:उत्तर प्रदेश के इंजीनियरी महाविद्यालय
श्रेणी:उत्तर प्रदेश के विश्वविद्यालय एवं महाविद्यालय
श्रेणी:गोरखपुर
चूतड़

शरीर के मध्य भाग में कमर के नीचे गुदा के आसपास का गोल उभरा हुआ भाग **नितम्ब** या **चूतड़** (Buttocks) कहलाता है।

## शरीर रचना

## बाहरी कड़ियाँ
* "The Muscles and Fasciæ of the Thigh" (by Henry Gray) at "Anatomy of the Human Body", 1918.

श्रेणी:शरीर के अंग
फीजी में आर्य समाज

आर्य समाज उन संस्थाओं में है जो फीजी में सबसे पहले स्थापित हुईं।  इसकी स्थापना १९०४ में हुई थी। अपनी स्थापना से इसने युवा, शिक्षित और प्रगतिशील हिंदुओं को अपनी तरफ आकर्षित किया। बीसवीं सदी के पहले तीन दशकों के दौरान, यह फिजी में भारतीय समुदाय की एकमात्र आवाज थी और इसमें कोई आश्चर्य की बात नहीं कि जब फिजी के भारतीयों ने राजनीतिक अधिकार प्राप्त किया तब विधान परिषद में पहुँचने वाले सभी भारतीय सदस्य आर्य समाजी थे। फिजी में भारतीयों पर आर्य समाज का प्रभाव धीरे-धीरे कम हो गया है क्योंकि भारतीयों का प्रतिनिधित्व करने वाले अन्य संगठन भी बाद में स्थापित हो गए, लेकिन सन 1959 तक आर्य समाज राजनीति में प्रमुख शक्ति बनी रही। फिजी में आज भी आर्य समाज अपने सदस्यों को प्रभावित करने वाले मुद्दों पर बोलता है तथा इसकी गतिविधियाँ दिखाई देती हैं। फिजी का आर्यसमाज अनेक धार्मिक, सामाजिक और शैक्षणिक संस्थायें चलाता है।

## फिजी के आर्य समाज का इतिहास
सन १८९३ तक फिजी में शिक्षा केन्द्र स्थापित हो चुके थे। ये केन्द्र छोटे-छोटे समूहों द्वारा संचालित थे जो अपना 'समाज' चलाते थे। सन १९०२ में शिव दत्त शर्मा भारत से फिजी पहुँचे। सुवा के निकट समबुला में एक मन्दिर स्थापित किया गया। यही मन्दिर बच्चों के लिये विद्यालय का काम भी करता था जिसमें लगभग ६० लड़के-लड़कियाँ पढ़ते थे।

फिजी में आर्य समाज की स्थापना में पंजाब से आये २२ वर्षीय बिहारी लाल का गहरा प्रभाव पड़ा। वे आस्ट्रेलिया होते हुए अर्जेन्टाइना जाने के लिये निकले थे  और फिजी में रुक गये थे। नवुआ चीनी कारखाने में उन्हें नौकरी मिल गयी थी। वे नियमित रूप से सुवा आते थे जहाँ स्वामी दयानन्द सरस्वती की शिक्षाओं में रुचि रखने वाले लोग मंगल सिंह के घर एकत्र होते। बिहारी लाल के पास सत्यार्थ प्रकाश की एक उर्दू प्रतिलिपि थी जिसमें से वे कोई भाग पढ़ते और उसकी व्याख्या करते। यह कार्य प्रत्येक रविवार को होता था। 

२५ दिसम्बर १९०४ को फिजी के भारतीयों का एक छोटा समूह समबुला में एकत्र हुआ। इसमें मंगल सिंह, गज प्रताप सिंह, ननकू सोनार, बिहारी लाल, शिव दत्त शर्मा, बासदेव राय, इनायत हुसेन, इन्द्र नारायण और टीकाराम वर्मा आदि शामिल थे। इसी सभा में आर्य समाज के स्थापना का निर्णय लिया गया। 

## सन्दर्भ

## इन्हें भी देखें
*आर्य समाज
*फिजी में इस्लाम
*आर्य प्रतिनिधि सभा

## बाहरी कड़ियाँ
*फिजी आर्य प्रतिनिधि सभा 

श्रेणी:आर्य समाज
कंप्यूटर स्मृति

thumb|250px|१ जीबी डीडीआर, रैंडम एक्सेस मेमोरी
**कंप्यूटर स्मृति** या **मैमोरी** का कार्य किसी भी निर्देश, सूचना अथवा परिणाम को संचित करके रखना होता है। कम्प्यूटर के सी.पी.यू. में होने वाली समस्त क्रियायें सर्वप्रथम स्मृति में जाती है। यह एक प्रकार से कम्प्यूटर का संग्रहशाला होता है। मेमोरी कम्प्यूटर का अत्यधिक महत्वपूर्ण भाग है जहां डाटा, सूचना और प्रोग्राम प्रक्रिया के दौरान स्थित रहते हैं और आवश्यकता पड़ने पर तत्काल उपलब्ध होते हैं। 

## प्रकार
प्रयोग के आधार पर भी ये दो प्रकार की होती हैं:
### मुख्य स्मृति
thumb|250px|१ जी.बी एसडी रैम एक पर्सनल कंप्यूटर में लगी हुई प्राथमिक भंडारण स्मृति।
मुख्य स्मृति या मेन मेमोरी कंप्यूटर के हृदय यानि माइक्रोप्रोसेसर या मदरबोर्ड के अंदर लगी रहती है। इसे प्राथमिक भंडारण इकाई या प्राइमरी स्टोरेज युनिट भी कहते हैं। एक्सेस के आधार पर ये भी दो प्रकार की होती हैं: 
#### रैम

रैम यानि रैंडम एक्सैस मैमोरी एक कार्यकारी मैमोरी होती है। यह तभी काम करती है जब कम्प्यूटर कार्यशील रहता है। कम्प्यूटर को बन्द करने पर रैम में संग्रहित सभी सूचनाऐं नष्ट हो जाती हैं। कम्प्यूटर के चालू रहने पर प्रोसेसर रैम में संग्रहित आंकड़ों और सूचनाओं के आधार पर काम करता है। इस स्मृति पर संग्रहित सूचनाओं को प्रोसेसर पढ़ भी सकता है और उनको परिवर्तित भी कर सकता है।

#### रोम
रोम यानि **मोटा पाठ** में संग्रहित सूचना को केवल पढ़ा जा सकता है उसे परिवर्तित नहीं किया जा सकता। कम्प्यूटर के बंद होने पर भी रौम में सूचनाऐं संग्रहित रहती हैं नष्ट नहीं होती।

### गौण स्मृति
[thumb|250px|४० जी.बी. [हार्ड डिस्क ड्राइव, कंप्यूटर में सहायक भंडारण स्मृति।]]
गौण स्मृति या ऑक्ज़िलरी स्टोरेज युनिट। इसे सहायक भंडारण इकाई या सेकेण्डरी स्टोरेज युनिट भी कहते हैं।



### '''स्थायी या अस्थायी मेमोरी'''
वह मेमोरी यूनिट जिसमे विद्युत् सप्लाई बंद हो जाने पर भी डाटा बना रहता है। स्थिर या स्थाई मेमोरी कहलाता है ,परन्तु  जिस मेमोरी यूनिट में विद्युत् सप्लाई बंद हो जाने पर संग्रहित डाटा नष्ट हो जाता है अस्थिर या अस्थाई मेमोरी कहलाता है। सामान्यत: प्राथमिक मेमोरी अस्थायी होता है, जबकि स्थायी मेमोरी होता है। 

लेकिन रोम इसका अपवाद है जो एक स्थायी प्राथमिक मेमोरी है। क्योकि इसमे स्टोर सूचनाये विद्युत् सप्लाई बंद होने पर भी कभी नहीं बदलती।

## सन्दर्भ

## बाहरी कड़ियाँ

*कंप्यूटर के मूलभूत घटक*

श्रेणी:हार्डवेयर
श्रेणी:कंप्यूटर
श्रेणी:कंप्यूटर स्मृति
डिजिटल इलेक्ट्रॉनिक्स
इन्द्र विद्यावाचस्पति

**इन्द्र विद्यावाचस्पति** (1889-1960), कुशल पत्रकार, गंभीर विचारक, एवं इतिहासवेत्ता थे। वे स्वामी श्रद्धानन्द के पुत्र थे।
सन १९५२ से १९५८ तक वे राज्यसभा के सदस्य भी रहे।

## जीवनी
इन्द्र विद्यावाचस्पति का जन्म ९ नवम्बर सन् १८८९ को पंजाब के जालन्धर जिले के नवां शहर में हुआ था। उनकी शिक्षा-दीक्षा गुरुकुल कांगड़ी में हुई। अध्ययन के समय ही उन्हें सद्धर्म प्रचारक के सम्पादन का मौका मिला। यहीं से उनकी प्रवृति पत्रकारिता की ओर गयी। अपने जीवनकाल में उन्होने *विजय*, *[[वीर अर्जुन]]* तथा *जनसत्ता* का सम्पादन किया। 'विजय' दिल्ली से प्रकाशित होने वाला पहला हिन्दी समाचार पत्र था। इनका देहावसान २३ अगस्त सन् १९६० को दिल्ली में हुआ।

इन्द्र जी ने शिक्षा तथा साहित्य सृजन के क्षेत्र में महत्वपूर्ण भूमिका निभायी। शिक्षा के क्षेत्र में उनका सबसे महत्वपूर्ण योगदान गुरुकुल कांगड़ी का संचालन एवं मार्गदर्शन है। इस विश्वविद्यालय के कुलाधिपति के रूप में कार्य करते हुए उन्होने गुरुकुल की उपाधियों को केन्द्र एवं राज्य सरकारों से मान्यता प्रदान कराने का स्तुत्य एवं सफल कार्य किया। गुरुकुल में हिन्दी माध्यम से तकनीकी विषयों की शिक्षण की व्यवस्था करके इन्होंने हिन्दी की अमूल्य सेवा की।

## कृतियाँ
ये इतिहास के गम्भीर अध्येता थे। अत: इनकी इतिहास-विषयक रचनाएं अत्यन्त प्रामाणिक एवं उच्च श्रेणी की मानी गयीं हैं। 'भारत में ब्रिटिश साम्राज्य का उदय और अन्त', 'मुगल साम्राज्य का क्षय और उसके कारण', 'मराठों का इतिहास' उनकी सर्वप्रसिद्ध रचनाएँ हैं।

धार्मिक एवं सांस्कृतिक क्रितियों में 'आर्यसमाज का इतिहास', 'उपनिषदों की भूमिका' तथा 'संस्कृत्ति का प्रवाह' उल्लेखनीय हैं। 'शाह आलम की आँखें' प्रतिनिधि ऐतिहासिक उपन्यास है तो 'नैपोलियन बोनापार्ट की जीवनी', 'महर्षि दयानन्द का जीवन-चरित' उल्लेखनीय जीवन-ग्रन्थ हैं।

इन्द्र जी का भाषा पर पूरा अधिकार था। इनकी शैली में सहज प्रवाह है। वस्तुस्थिति का मार्मिक चित्रण करने की अद्भुत क्षमता है। इनकी कृतियाँ हिन्दी का गौरव हैं।

## सन्दर्भ

## बाहरी कड़ियाँ
* प्रो इन्द्र का व्यक्तित्व एवं कृतित्व
* हिन्दी साहित्य का इतिहास (गूगल पुस्तक ; लेखक - श्यामसुन्दर कपूर)

श्रेणी:आर्य समाज
श्रेणी:हिन्दी साहित्यकार
श्रेणी:हिन्दी सेवी
श्रेणी:इतिहासकार
श्रेणी:भारतीय पत्रकार
श्रेणी:जालंधर के लोग
निमाड़ी भाषा

*[[नेवारी|नेवारी भाषा]] से भ्रमित न हों, जो [[नेपाल]] में बोली जाने वाली एक भाषा है।

----

*'निमाड़ी''', मध्य प्रदेश के निमाड़ क्षेत्र की बोली है। यह क्षेत्र मालवा के दक्षिण में से सटा समीवर्ती क्षेत्र है। 
निमाड़ी बोलने वाले जिले हैं - बड़वानी, खंडवा, पूर्वी निमाड़, पश्चिमी निमाड़, धार एवम हरदा जिले के कुछ भाग तथा कई गाँव जैस सिराली , जिन्वानीया , खिरकिया आदि  ऐसे है जिनमे निमाड़ी बोली जाती है। निमाड़ी भाषा गुजराती, मराठी, राजस्थानी, और हिंदी के मिश्रण से बनी है!

## इन्हें भी देखें
* मालवी
* हिंदी की विभिन्न बोलियाँ और उनका साहित्य

## बाहरी कड़ियाँ
* निमाड़ी लोकोक्ति कोश (गूगल पुस्तक ; लेखिका : डॉ मंजुला जोशी)
* 

श्रेणी:हिन्दी की बोलियाँ
श्रेणी:मध्य प्रदेश की भाषाएँ
श्रेणी:राजस्थान की भाषाएँ
दक्षिण अफ्रीका में आर्य समाज

स्वामी दयानन्द सरस्वती की शिक्षाएँ दक्षिण अफ्रीका में २०वीं शती के आरम्भ में पहुँचीं। वहाँ भी आर्य समाज ने भारतीयों को अपने संस्कृति एवं विरासत पर गर्व करने की शिक्षा दी और सामाजिक सुधार एवं शिक्षा के प्रसार का कार्य किया।

## बाहरी कड़ियाँ
* The Arya Samaj movement in South AfricaBy Thillayvel Naidoo
* Arya Pratinidhi Sabha of South Africa
* Pratinidhi Arya Sabha Nederland
* Veda Dharma Sabha, Pietermaritzburg, South Africa

श्रेणी:आर्य समाज
बाड कोनिग्शोफ़न

**बाड कोनिग्शोफ़न इम ग्राबफेल्ड** (जर्मन: *Bad Königshofen im Grabfeld*) जर्मनी के बेयर्न राज्य के रोह्न-ग्राबफेल्ड जिले में फ़्रांकिस्ची साले पर स्थित एक स्पा कस्बा है। इस कस्बे की परिसीमा के भीतर बहुत से छोटे-छोटे ग्राम भी बसे हुए हैं:
* अल्थाउससेन (*Althausen*)
* औब इम ग्राबफेल्ड (*Aub im Grabfeld*)
* आईरशाउसेन (*Eyershausen*)
* गाबोलशाउसेन (*Gabolshausen*)
* इप्थाउसेन (*Ipthausen*)
* मरकेरशाउसेन (*Merkershausen*)
* उनतेरेबफेल्ड (*Untereßfeld*)

यह कस्बा संरा अमेरिका के टेक्सास राज्य के आर्लिंग्टन नगर के साथ दोहरादर है। बाड कोनिग्शोफ़न में एक मनोरन्जन पार्क है जो आर्लिंग्टन नगर के सम्मान मे "आर्लिंग्टन" नामित है। वहीं, दूसरी ओर आर्लिंग्टन में भी वर्ष २००६ में एक जलक्रीड़ा पार्क खोला गया जिसका नाम बाड कोनिग्शोफ़न के सम्मान में "बाड कोनिग्शोफ़न फैमिली एक्वाटिक सेन्टर" रखा गया।

## सन्दर्भ


## बाहरी कड़ियाँ
* बाड कोनिग्शोफ़न आधिकारिक जालपृष्ठ 



श्रेणी:जर्मनी के नगर
गुदा

right|thumb|200px|गुदा


right|thumb|300px|मलाशय एवं गुदा

300px|thumb|left|साँड़ की गुदा
जीवों के पाचन तंत्र के अन्तिम छोर के द्वार (छेद) को **गुदा** या **मलद्वार** कहते हैं। इसका कार्य मल निष्कासन का नियंत्रण करना है।

## परिचय
गुदा शरीर के पाचक नाल का अंतिम एक या डेढ़ इंच लंबा भाग है, जिसके वहि:छिद्र (external orifice) से मल शरीर से बाहर निकलता है। इस नली की रचना भी नाल के शेष भाग के ही समान है, अर्थात्‌ सबसे भीतर श्लैष्मिक स्तर और उसके बाहर वृत्ताकार और अनुदैर्ध्य मांससूत्रों के स्तर और उनके बाहर सीवीय कला। नीचे की ओर छिद्र पर श्लेष्मल कला और त्वचा का संगम (mucocutaneous Junction) है। यहां भीतर की अनुवृत्त मांससूत्रों की संख्या में विशेष वृद्धि से बाह्य गुदसंवरणी (external spincter) पेशी बन गई है, जिसके संकोच से गुदाछिद्र बंद हो जाता है। इससे ऊपर नली के ऊपरी भाग में भी एक ऐसी ही, किंतु इससे बड़ी संवरणी पेशी है जिसके वास्तव में दो भाग हैं। इन संवरणी पेशियों की क्रिया श्रोणितंत्रिकाओं के अधीन है।

## गुदा के रोग
* बवासीर
* गुदा के फोड़े
* गुदा कैंसर
* गुदा विदर

## इन्हें भी देखें
* गुदा मैथुन

श्रेणी:शरीर रचना
श्रेणी:शरीर के अंग
श्रेणी:गुदा
फ़्रांकिस्ची साले नदी

**फ़्रांकिस्ची साले** (जर्मन: *Fränkische Saale*) जर्मनी के बायर्न राज्य में १२५ किमी लम्बी एक नदी है। यह निम्न फ़्रेंकोनिया में बहने वाली मेन नदी के दाहिने तट की सहायक नदी है। यह नदी साक्सचिसे साले (*Sächsische Saale*) नदी से भ्रमित नहीं होनी चाहिए, जो एल्बे नदी की सहायक नदी है। 

फ़्रांकिस्ची साल नदी, बाड कोनिग्शोफ़न, बाड न्यूस्ताड, बाड किसिन्जिन, हैमलबर्ग से बहती हुई जीमुन्डेन एम मेन मे बहने वाली मेन नदी में गिरती है।

## चित्र दीर्घा

Image:Fraenkische Saalequelle 1.jpg|अल्स्लेबेन के निकट "फ़्रांकिस्ची साले क्वैल" (*Fränkische Saale Quelle*)
Image:Fraenkische Saalequelle 2.jpg|"फ़्रांकिस्ची साले क्वैल" पर कांस्य पटिका
Image:Saalquelle.jpg|ओबेरेबफेल्ड के निकट "साले क्वैल"


श्रेणी:जर्मनी की नदियाँ
श्रेणी:यूरोप की नदियाँ
यह प्यार न होगा कम

**ये प्यार न होगा कम** एक भारतीय हिन्दी धारावाहिक है, यह कलर्स का एक नाट्य कार्यक्रम है। यह रुमानी सफर नवाबों के शहर लखनऊ के दो युवाओं की प्रेम कहानी से शुरू हो रहा है। यह धारावाहिक जाति की राजनीति और वर्ग भेद के विरुद्ध प्रेम की परीक्षा और मुसीबतों से साम्ना कराता है। इस नाटक में अबीर और लहर की प्रेम कहानी है, जो जाति की राजनीति की पृष्ठभूमि में फिल्मायी गयी है। यह धारावाहिक परिवारों तथा समाज के साथ जंग की ऐसी प्रेम कहानी दिखाता है, जो पहले कभी नहीं देखी गयी। यह धारावाहिक पुरानी कहावत प्यार अंधा होता है पर आगे बढ़ता है, लेकिन जाति और वर्ग भेद के प्रति हमारे देश के लोगों की सनक की भी आलोचना करता है। सत्तर के दशक की हिन्दी फिल्मों के अभिनेता धीरज कुमार की कंपनी क्रिएटिव आई द्वारा निर्मित इस धारावाहिक में अबीर की भूमिका गौरव खन्ना और लहर की भूमिका यमी गौतम कर रही हैं। इनके अलावा इस धारावाहिक में ऐश्वर्य नारकर, तुषार दलवी और प्राची शाह आदि भी महत्त्वपूर्ण भूमिकाओं में दिखाई देंगे।

## कलाकार

 
## निर्माण
इसे बनाने के लिए मुम्बई में फिल्मसिटी में दो एकड़ के दायरे में लखनऊ के गणेशगंज मौहल्ले का निर्माण किया गया है। अभिनेता गौरव खन्ना कानपुर के रहने वाले हैं। इस धारावाहिक के प्रचार लखनऊ में गणेशगंज में शूट हुए थे। जिस हवेली में यह शूट हुए थे, वहां रहने वाली लड़कियों की चाल-ढाल, बोलचाल आदि को मैंने ध्यान से देखा। सीरियल की भाषा सरल है।

## सन्दर्भ

## बाहरी कड़ियाँ

श्रेणी:कलर्स चैनल के कार्यक्रम
श्र:भारतीय टेलीविजन धारावाहिक
थियोडोर सो

**थियोडोर सो** एक सॉफ़्टवेयर यंता हैं जिन्होंने लिनक्स कर्नल के विकास में महत्वपूर्ण योगदान दिया है। वे एक्सटी४ फाइल तंत्र के भी संरक्षक हैं। वर्तमान में वे आईबीएम में कार्यरत हैं।

## बाहरी तंतु
* थियोडोर का होमपेज

श्रेणी:लिनक्स विकासकर्ता
बैगपाइप

[thumb|right|250px|''द बैगपाइपर'', [सत्रहवीं शताब्दी|१७वीं शताब्दी, नीदरलैण्ड का एक चित्र।]]
**बैगपाइप** एक पश्चिमी वाद्य यन्त्र है। यह मूल रूप से स्कॉटलैण्ड का वाद्य यन्त्र है।

बैगपाइप भारत के उत्तरांचल प्रान्त में काफी प्रचलित है। यह वहाँ के विभिन्न पारम्परिक समारोहों तथा आयोजनों में बजाया जाता है। स्थानीय बोली में इसका प्रचलित नाम "पाइप" अथवा "बीन-बाजा" है, पौड़ी गढ़वाल तथा अन्य कई इलाको मे यह "मुसा बाजा" के नाम से प्रचलित है, यह अन्य स्थानीय वाद्य यन्त्रों "ढोल-दमों" के साथ बजाया जाता है। उत्तरांचल में इसके प्रचलन के पीछे अनुमान लगाया जाता है कि ब्रिटिश सेना में शामिल गढ़वाली, कुमाऊंनी सैनिकों ने इसे प्रचलित किया।

Marathi-भारतातील उत्तरांचल प्रदेशात बॅगपाइप खूप लोकप्रिय आहे.  तिथल्या विविध पारंपारिक समारंभांमध्ये आणि कार्यक्रमांमध्ये तो वाजवला जातो.  स्थानिक बोलीमध्ये त्याचे लोकप्रिय नाव "पाइप" किंवा "बीन-बाजा" आहे, पौरी गढवाल आणि इतर अनेक भागात ते "मुसा बाजा" म्हणून लोकप्रिय आहे, ते इतर स्थानिक वाद्यांसह "ढोल-दम" वाजवले जाते.  उत्तरांचलमधील त्याच्या प्रसारामागे असा अंदाज आहे की ब्रिटिश सैन्यात सामील असलेल्या गढवाली, कुमाऊनी सैनिकांनी ते लोकप्रिय केले.
श्रेणी:संगीत
श्रेणी:वाद्य यन्त्र
बवेरिया

**बवेरिया** () जर्मनी का एक राज्य है जिसका आधिकारिक नाम **बवेरिया मुक्त राज्य** है। यह देश के दक्षिणपूर्वी भाग में स्थित है। इसका कुल क्षेत्रफल 70,258 वर्ग किमी है और यहाँ की जनसंख्या 1.3 करोड़ है। इसके साथ यह जर्मनी का सबसे बड़ा राज्य है और देश के कुल भूभाग का 20% है। इसकी राजधानी है म्यूनिख जो ऊपरी बवेरिया में स्थित है।

## भूगोल
बायर्न की अन्तर्राष्ट्रीय सीमा ऑस्ट्रिया, चेक गणराज्य और स्विट्ज़रलैण्ड से मिलती है। देश के भीतर पड़ोसी राज्य बाडॅन-वाट्मबर्ग, हैसे, थुरुंजिया और सैक्सनी हैं। राज्य से होकर बहने वाली दो प्रमुख नदियाँ डोनौ और मेन हैं। बवेरिया के आल्प्स पर्वत ऑस्ट्रिया की सीमा पर लगे हुए हैं और इस पर्वतमाला का सबसे ऊँचा शिखर जर्मनी में है जिसे ज़ूग्सपित्ज़ी कहते हैं।

## सन्दर्भ

## बाहरी कड़ियाँ

* बायर्न राज्य का आधिकारिक जालपृष्ठ 

श्रेणी:जर्मनी के राज्य
हर्षचरितम्

**हर्षचरितम्** , वाणभट्ट द्वारा रचित हर्षवर्धन का जीवनचरित है। यह संस्कृत काव्य है। 

बाणभट्ट जो हर्ष के दरबारी कवि थे।  

हर्षचरित, बाणभट्ट की प्रथम रचना है। यह संस्कृत में ऐतिहासिक ग्रन्थ लेखन का आरम्भ करने वाला ग्रन्थ भी है। 

## परिचय
इस समय उपलब्ध हर्षचरित आठ उच्छ्वासों में विभाजित है। जिसमें से पहले ढाई उच्छ्वास बाण की आत्मकथा रूप में हैं। तदुपरान्त स्थाणीश्वर (आधुनिक थानेश्वर) के  पुष्यभूति वंश, जिनमें हर्ष के पिता प्रभाकरवर्धन का जन्म हुआ था, का वर्णन है। बाण ने प्रभाकरवर्धन की पुत्री राज्यश्री और कन्नौजाधिपति ग्रहवर्मा मौखरि के विवाह का वर्णन किया है। अपने ज्येष्ठ पुत्र राजवर्धन को हूणों का हनन करने के लिए भेजकर प्रभाकरवर्धन ज्वरग्रस्त हो गए। बाण ने उसके रोग, मृत्यु, दाह-संस्कार एवं साम्रज्ञी यशोमती के आत्मदाह का वर्णन किया है। उसके बाद गौड़ एवं मालव सेनाओं के कन्नौज पर आक्रमण तथा ग्रहवर्मा की हत्या की सूचना मिलती है यह सुनकर राज्यवर्धन कन्नौज की ओर बढ़े। शत्रुओं ने हथियार डाल दिए। परन्तु चालाकी खेली। राज्यवर्धन को शत्रु शिविर में आमंत्रित किया गया और उनकी निर्मम हत्या कर दी गई। हर्ष ने अपने बहनोई एवं भाई की हत्या का बदला लेने की प्रतिज्ञा की तथा कन्नौज की ओर प्रस्थान किया। हर्ष की बढ़ती हुई सेना के सामने शत्रु भाग निकला। यह सुनकर हर्ष के विस्मय का अन्त न था कि राज्यश्री कैद से छूटकर विंध्याचल की ओर चली गई। बहुत परिश्रमयुक्त खोज के पश्चात् हर्ष ने आत्मदाह करने को तत्पर राज्यश्री को दिवाकर मित्र ऋषि के आश्रम के पास पाया और गंगा के तट पर अपने शिविर में ले आया। यहाँ ग्रंथ अकस्मात् समाप्त हो जाता है।

ऐसा कहा जाता है कि बाण का विचार हर्ष के चरित्र को पूर्णरूपेण लिखने का नहीं था। वह इसका केवल मात्र एक
अंश लिखना चाहते थे क्योंकि उन्होंने अपने श्रोताओं को बतलाया है ‘हर्ष के जीवन का वर्णन’ सैकड़ों जीवनों में भी नहीं किया जा सकता। यदि आप उसका एक अंश सुनना चाहते हो तो मैं तैयार हूँ। यह भी ठीक ही कहा जाता है कि ‘हर्षचरित’ हर्ष के जीवन की केवल एक घटना मात्र है क्योंकि हर्ष चरित से उपलब्ध ऐतिहासिक ज्ञान बहुत ही कम है। परन्तु इस ग्रंथ की समालोचना करते हुए हमें इसे ऐतिहासिक रचना के रूप में नहीं देखना चाहिए। वस्तुतः उसे ऐतिहासिक कथानक से युक्त एक काव्य कहना ही अधिक युक्तिसंगत है। लेखक की पूर्ण शक्ति काव्य-प्रतिभा का प्रदर्शन करने पर ही केन्द्रित है और ऐतिहासिकता उनके लिए गौण है। उन्होंने कृति के प्रतिनायक भूत गौड़ एवं मालव राजाओं का नाम भी नहीं दिया है। भूमि को गौड़ों से शून्य करने के हर्ष के निश्चय होने पर भी, बाण ने गौड़ों की भावी घटनाओं को छोड़ दिया है। जहां पाठक विंध्यपर्वत में से हर्ष की गवेषणा के परिणाम को सुनने को उत्कण्ठित हैं वहां बाण विन्ध्यपर्वत का सूक्ष्म वर्णन करने में संलग्न हैं।

अस्तु, बाण ने हर्ष की प्रस्थान करती हुई सेना का, राज्यसभा का, धार्मिक सम्प्रदायों का, ग्रामों का सुन्दर चित्र प्रस्तुत किया है जो कि इतिहास की दृष्टि से बहुत महत्त्वपूर्ण है

## इन्हें भी देखें
*हर्षवर्धन
*बाणभट्ट
*वासवदत्ता

## बाहरी कड़ियाँ
* हर्षचरितम् (संस्कृत विकिस्रोत)
* हर्षचरितम् (भाग १ ; १ से ४ तक के उच्छ्वास (गूगल पुस्तक ; लेखक - महादेव पन्त) - हिन्दी टीका/व्याख्या सहित
*हर्षचरितम् (भाग २ ; ५ से ८ तक के उच्छ्वास (गूगल पुस्तक ; लेखक - महादेव पन्त) - हिन्दी टीका/व्याख्या सहित
*'''हर्षचरित''' : एक ऐतिहासिक साक्ष्य के रूप में – योगेन्द्र दायमा 

श्रेणी:संस्कृत ग्रन्थ
श्रेणी:जीवनी ग्रन्थ
श्रेणी:हर्षवर्धन
रमाशंकर मिश्र

**रमाशंकर मिश्र** हिन्दी के प्रसिद्ध कवि हैं। 

## जीवन परिचय

पिता - स्व0 श्री रामक्रष्ण मिश्र आयुर्वेदाचार्य ; माता - स्व0 श्रीमती सुन्दर देवी मिश्रा

पत्नी - श्रीमती शैलकुमारी मिश्रा

जन्मतिथि - 07-09-1937 जन्मस्थान - दारागंज, प्रयाग इलाहाबाद

पिता का जन्मस्थान - ग्राम समगरा, मर्का, बांदा, उ0 प्र0

पिता का निवास स्थान - कतिपय वर्ष दारागंज, प्रयाग और तत्पाश्चात् कर्वी चित्रकूट, उ0 प्र0

सेवा स्थल - अंग्रेजी प्रवक्ता और प्रधानाचार्य के रूप में श्री जे0पी0 शर्मा इण्टर कालेज, बबेरू, बांदा, उ0प्र0

### शिक्षा
* एम0ए0 अंग्रेजी इलाहाबाद विश्वविद्यालय
* एम0 ए0 हिन्दी आगरा विश्वविद्यालय
* साहित्यरत्न, हिन्दी साहित्य सम्मेलन प्रयाग, इलाहाबाद
* एल0टी0, के0पी0 टेनिंग कालेज इलाहाबाद

## प्रकाशित रचनायें
### महाकाव्य
1- स्वामी विवेकानन्द 2- भीष्म पितामह 3-लवकुश 4- साध्वी द्रौपदी 5- महासती अनसूया 

6- महानारी मदालसा 7- भगिनी निवेदिता 8- धर्मराज युधिष्ठिर 9-भक्त प्रवर सम्राट ध्रुव 

10- विप्रवीर परशुराम 11- भक्त सम्राट प्रहलाद

### खण्डकाव्य
1- सुलोचना का सतीत्व 2- महादेवी राज्यश्री 3- डॉ॰ ऐनी बेसेण्ट 4- राजर्षि मांधाता 5- इन्द्राणी

### कविता-संग्रह
1- अन्तर्यात्रा 2- सरस स्वर 3- नयी कवितायें 4- प्रयोगवादी आयाम 5- विविध भाव तरंगें
6- नवीन भावगीत 7- ज्ञानगीत तरंग

### विशेष
1- 14 रचनाओं पर शोधप्रबंध लिखकर एक शोध छात्र ने सागर विश्वविद्यालय म0 प्र0 से पी-एच0 डी0 की उपाधि प्राप्त किया है।

2- एक छात्र ने दो महाकाव्यों पर शोध अधिनिबंध लिखकर उज्जैन विश्वविद्यालय से एम0 फिल0 प्राप्त किया है।

## सम्मान
1- विशिष्ट सम्मान पत्र सन् 1985 में 2- विशिष्ठ सम्मान पत्र सन् 1991 3- काव्यश्री सन् 1996 में
4- निराला सम्मान पत्र सन् 2004 में5- साहित्य विभूषण सम्मान सन् 2006 में
6- समर्पण सम्मान सन् 2007 में

## कविता के उदाहरण
### महाकाव्यों से उदाहरण

(1) सागर मंजूषा दीपशिखा

साधना तपस्या की प्यासी।

पाषाण शिला कहती पुकार,

अब जाग उठो भारतवासी।। (स्वामी विवेकानन्द महाकाव्य सर्ग 8 पृ0 106)

(2) भारत की अध्यात्मिकता,

संस्कृति-मस्तक की बिन्दी।

वह व्यथा-कथा की अथ-इति,

श्रद्धा स्वराष्ट्र की हिन्दी।। (साध्वी द्रौपदी महाकाव्य सर्ग 11 पृ0 282)

(3) मधुऋतु आश्रम में आ उतरी,

अनसूया महासती के संग।

मधुकर कलिका की वार्तायें,

चढता जीवन में प्रणय-रंग।। (महासती अनसूया सर्ग तृतीय पृ0 54)

(4) पैदा हो आयरलैण्ड-मध्य,

भारत को मातृभूमि माना।

आध्यात्म जगत में कार्य किया,

भारतमाता को पहचाना।। (भगिनी निवेदिता सर्ग अश्टम पृ0 109)

### खण्डकाव्यों से उदाहरण

(1) अपनी संस्कृति में नयी विभा,

आये, असुरत्व हटे प्रचण्ड।

मानवता के नव सुमन खिलें,

राक्षसी वृत्ति हो खण्ड-खण्ड।। (सुलोचना का सतीत्व सर्ग चतुर्थ पृ0 62)

(2) चन्द्रमा चांदनी से भरता,

पावन प्रयाग का तीर्थराज।

मानों फैला राज्यश्री-यश,

अरु हर्ष-कीर्ति धवलित समाज।। (महादेवी राज्यश्री सर्ग पंचम पृ0 81)

### कविवत संग्रहों से उदाहरण

(1) जब तक नभ में रवि, शशि, तारक,

भूपर गंग-यमुन में पानी।

गर्जितोर्मि सागर के जल में,

तब तक तेरी अमर कहानी।। (अन्तर्यात्रा की कविता क्रातिवीर चन्द्रशेषर आजाद पृ0 120)

(2) माता निर्मल गायत्री,

वात्सल्य सुरभि भरती है।

घर के उजडे उपवन को,

निर्मल पवित्र करती है।। (सरस स्वर की कविता मां का महत्व पृ0 80)

श्रेणी:हिन्दी साहित्यकार
अन्तर्दर्शन

**अंतर्दर्शन** (इंट्रास्पेक्शन) का तात्पर्य अंदर देखने से है। इसे आत्म निरीक्षण या आत्म चेतना भी कहा जाता है। मनोविज्ञान की यह एक पद्धति है। इसका उद्देश्य मानसिक प्रक्रियाओं का स्वयं अध्ययन कर उनकी व्याख्या करना है। इस पद्धति के सहारे हम अपनी अनुभूतियों के रूप को समझना चाहते हैं। केवल आत्मविचार (सेल्फ-रिफ्लेक्शन) ही अंतर्दर्शन नहीं है।

अंतर्दर्शन के विकास में तीन सीढ़ियों का होना आवश्यक है-

(1) किसी बाह्य वस्तु के निरीक्षण क्रम में अपनी ही मानसिक क्रिया पर विचार करना,

(2) अपनी ही मानसिक क्रियाओं के कारणों पर विचार करना और

(3) अपनी मानसिक क्रियाओं के सुधार के बारे में सोचना।

इस पद्धति के अनुसार एक ही मानसिक प्रक्रिया के बारे में लोग विभिन्न मत दे सकते हैं। अतः यह पद्धति अवैधानिक है। वैयक्तिक होने के कारण इससे केवल एक ही व्यक्ति कीे मानसिक दशा का पता चल सकता है।

अंतर्दर्शन की सहायता के लिए बहिर्दर्शन पद्धति आवश्यक है। अंतर्दर्शन पद्धति का सबसे बड़ा गुण यह है कि इसमें निरीक्षण की वस्तु सदा हमारे साथ रहती है और हम अपने सुविधानुसार चाहे जब अंतर्दर्शन कर सकते हैं।

## इन्हें भी देखें
* प्रेक्षण

## बाहरी कड़ियाँ
* About.com article on Introspection
* Introspection in the Internet Encyclopedia of Philosophy

अन्तर्दर्शन
अंतलिखित

**अंतलिखित** (अंतलिकिद, अंतिआल्किदस्) प्राचीन तक्षशिला के हिंदू-ग्रीक राजा थे। बेसनगर (मध्य प्रदेश) के स्तंभ लेख के अनुसार अंतलिखित ने अपने दूत दिय-के-पुत्र हेलियोडोरस को शुंगवंश के राजा अथवा भागभद्र के दरबार में भेजा था। यह भागभद्र शुंगराज ओद्रक अथवा भागवत में से कोई हो सकता है। इस अभिलेख में अंतलिखित को तक्षशिला का राजा और उनके यूनानी दूत को विष्णुभक्त भागवत कहा गया है। अंतलिखित के सिक्के भी अन्य हिंदू-ग्रीक राजाओं की भाँति ही ग्रीक और भारतीय दोनों भाषाओं में खुदे मिलते हैं। अंतलिखित की मुद्राएँ उन्हें विजेता भी प्रमाणित करती हैं। अंतलिखित के शासनकाल को निश्चित रूप से नहीं बताया जा सका पर संभवतः ये ईसवी सन् की प्रथम शती में मौजूद था। वह बाख्त्री के राजा युक्रातिक के राजकुल के अफगानिस्तान और पश्चिमी पंजाब के राजा था।

## इन्हें भी देखें
* बेसनगर

श्रेणी:भारत का इतिहास
श्रेणी:राजा
अंगामी भाषा

**अंगामी** (Angami), भारत के नागालैंड की सोलह बोलियों में से एक बोली तथा राज्य की प्रमुख भाषा है। यह तिब्बती-बर्मी भाषा परिवार की अंगामी-पोचुरी शाखा की अंगामी उपशाखा की एक भाषा है। राज्य के निवासियों के बीच यह संपर्क भाषा के रूप में विकसित हो चुकी हैं। देश की 1652 भाषाओं एवं बोलियों में से एक है। इसके बोलने वालों की संख्या एक लाख से ज़रा अधिक है। यह चीनी-तिब्बती परिवार की असमी-बर्मी-शाखा की एक टोनिम (Toneme) प्रधान भाषा है, जिनमें तान के चढ़ाव-उतार से किसी-किसी शब्द में आठ अर्थों तक का बोध होता है। इसे रोमन लिपि में लिखा जाने लगा है। नागरी लिपि में भी भाषा और साहित्य को लिखित रूप देने का प्रयास हो रहा है।

## इन्हें भी देखें
* अंगामी-पोचुरी भाषाएँ
* सोपवोमा भाषा
* मिज़ो भाषा

## बाहरी कड़ियाँ
*अंगामी-अंग्रेजी-हिन्दी शब्दकोश (अनुकृति द्वारा निर्मित)
*अंगामी-अंग्रेजी-हिन्दी शब्दकोश (अनुकृति)
*[अंगामी-अंग्रेजी-हिन्दी शब्दकोश (२)](https://hi.wiktionary.org/wiki/विक्षनरी:अंगामी-अंग्रेजी-हिन्दी_शब्दकोश_(२)) (NTM (CIIL) द्वारा निर्मित)
*English Angami-English-Hindi Dictionary (NTM (CIIL) द्वारा निर्मित, भारतवाणी पर उपलब्ध)

## सन्दर्भ

श्रेणी:भारत की भाषाएँ
श्रेणी:नागालैण्ड
श्रेणी:नागालैण्ड की भाषाएँ
श्रेणी:नागालैण्ड की संस्कृति
श्रेणी:कुकी-चिन-नागा भाषाएँ
श्रेणी:अंगामी-पोचुरी भाषाएँ
अन्तपाल

कौटिलीय अर्थशास्त्र से हमें **अंतपाल** नामक राजकर्मचारियों का पता चलता है जो सीमांत के रक्षक होते थे और जिनका वेतन कुमार, पौर, व्यावहारिक, मंत्री तथा राष्ट्रपाल के बराबर होता था।

अशोक के समय अंतपाल ही अंतमहामात्र कहलाने लगे। गुप्तपाल में अंतपाल गोप्ता कहलाने लगे थे। मालविकाग्निमित्र नाटक में वीरसेन तथा एक अन्य अंतपाल का उल्लेख हुआ है। वीरसेन, नर्मदा के किनारे स्थित अंतपाल दुर्ग का अधिपति था। अंतपालों का कार्य महत्त्वपूर्ण था; ग्रीक कर्मचारी 'स्त्रातेगस' से इन पदाधिकारियों की तुलना करना सहज है। अंतपाल शब्द साधारणतया सीमांत प्रदेश के शासक या गवर्नर को निर्दिष्ट करता है। यह शासक सैनिक, असैनिक दोनों ही प्रकार का होता था।

अन्तपाल
परिपथ डिजाइन

**परिपथ अभिकल्प** (सर्किट डिजाइन) का अर्थ बहुत व्यापक है। इसमें किसी आईसी के अन्दर केवल एक ट्रांजिस्टर का डिजाइन से लेकर जटिल एलेक्ट्रॉनिक प्रणालियों की डिजाइन तक आता है। सरल कार्यों के लिये डिजाइन की प्रक्रिया एक ही व्यक्ति बिना किसी योजनाबद्ध डिजाइन प्रक्रिया का अनुसरण किये भी कर सकता है किन्तु अधिक कठिन और जटिल डिजाइनों के लिये डिजाइनरों की एक टोली (टीम) लगती है जो योजनाबद्ध मार्ग का अनुसरण करते हुए तथा कम्प्यूटर सिमुलेशन आदि का बुद्धिमतापूर्ण उपयोग करते हुए यह कार्य करती है।

; प्रकार
# एनालॉग परिपथ अभिकल्प (एनालॉग सर्किट डिजाइन)
# डिजिटल परिपथ अभिकल्प (डिजिटल सर्किट डिजाइन)

## एनालॉग परिपथ अभिकल्प
एनालॉग परिपथ डिजाइन करना कठिन और चुनौती भरा कार्य है। यह सदा 'नया' काम होता है। उच्च परफॉर्मैंस वाला एनालॉग डिजाइन स्वचालित (automate) नहीं किया जा सकता (जबकि डिजिटल परिपथ का स्वचालित डिजाइन सम्भव है।)। एनालॉग परिपथ की कोई मानक 'सेल लाइब्रेरी' नहीं है। इन्हीं कारणों से एनालॉग आईसी डिजाइनरों की मांग सदा अधिक रहती है।

एनालाग सर्किट रव (noise) के प्रति अधिक संवेदनशील होतीं हैं, इसके अलावा वे सप्लाई के प्रति, लोड के प्रति, तापमान के प्रति तथा निर्माण प्रक्रिया के प्रति बहुत संवेदनशील होतीं हैं।

### एनालॉग परिपथ वाली कुछ प्रमुख प्रणालियाँ
350px|right|thumb| एनालॉग परिपथ:आयाम मॉड्यूलन सर्किट।
; Front-End Interface
* Sensors
* Filters
* Amplifiers
* A/D Converters
* ...

;Back-End Interface
* D/A Converters
* Filters
* Amplifiers
* Power Drivers
* ...

; पॉवर प्रबन्धन (Power Management)
* Bias circuits
* References
* Regulators
* Watch-dog functions
* Protection Circuit
* ...

### एनालॉग डिजाइन की प्रक्रिया
[right|thumb|300px|[कैस्कोड ऐम्प्लिफायर]]
# स्पेसिफिकेशन्स
# सिस्टम डिजाइन
# Circuit Design
# Component Design
# परिपथ सिमुलेशन (Circuit Simulations)
# Worst-Case Ckt. Simulations (Temp. & Process)
# सिस्टम सिमुलेशन
# Worst-Case Sys. Simulations (Temp. & Process)
# Circuit Layout Design
# Top-Level Layout/Interconnect * Verification * Fabrication 
# Device Debug
# Circuit Debug
# System Debug

### डिजिटल डिजाइन की प्रक्रिया

# स्पेसिफिकेशन्स
# सिस्टम डिजाइन * पूरा परिपथ स्वयं बनकर आ जाता है। (Ckt. Autogenerated)
# सिस्टम सिमुलेशन
# Ckt. Layout --> Autogenerated (कम्प्यूटर से ही स्वतः लेआउट बन जाता है।)
# Top-level --> Autorouted
# Verification
# Fabrication
# सिस्टम डीबग (System Debug)

## डिजिटल परिपथ अभिकल्प

## इन्हें भी देखें
* परिपथ विश्लेषण
* क्यूयूसीएस (Qucs)
* साईलैब (SciLab)
* ईडीए सॉफ्टवेयरों की तुलना
* एकीकृत परिपथ की डिजाइन
* Espresso heuristic logic minimizer
* GDSII
* NI Multisim
* OASIS
* की-कैड (KiCad)
* गेडा (gEDA)
* स्पाइस (सॉफ्टवेयर) (SPICE)
* Electronic design automation
* Advanced Design System
* Integrated circuit design
* Mesh analysis

श्रेणी:विद्युत परिपथ
श्रेणी:डिज़ाइन
अंतर्वेद

**अंतर्वेद** से अभिप्राय गंगा और यमुना के बीच के उस विस्तृत भूखण्ड से था जो हरिद्वार से प्रयाग तक फैला हुआ है। इस द्वाब में वैदिक काल से बहुत पीछे तक निरन्तर यज्ञादि होते आए हैं। वैदिक काल में वहाँ उशीनर, पंचाल तथा वत्स अथवा वंश बसते थे। इसी से पूर्व की ओर लगे कोसल तथा काशी जनपद थे। अंतर्वेद को पश्चिमी तथा दक्षिणी सीमाओं पर कुरु, शूरसेन, चेदि आदि का आवास था। ऐतिहासिक युग में इस प्रदेश में कई अश्वमेघ यज्ञ हुए जिनमें समुद्रगुप्त का यज्ञ बड़े महत्त्व का था।

गुप्तकालीन शासन व्यवस्था के अनुसार अन्तर्वेद साम्राज्य का विषय या जिला था। स्कन्दगुप्त के समय उसका विषयपति शर्वनाग स्वयं सम्राट द्वारा नियुक्त किया गया था।

## सन्दर्भ

श्रेणी:भारत का उत्तरी विशाल मैदान
श्रेणी:भारत आधार
अंतर्वेशन

**अंतर्वेशन** (इंटरपोलेशन / Interpolation) का अर्थ है किसी गणितीय सारणी में दिए हुए मानों के बीच वाले मानों को ज्ञात करना। अंग्रेजी शब्द इंटरपोलेशन का शाब्दिक अर्थ है - 'बीच में शब्द बढ़ाना' या किसी के वर्ग या समूह के बीच में उसी तरह की और कोई चीज बाहर से लाकर जमाना, बैठाना या लगाना।।

## उदाहरण
मान लीजिए, निम्नलिखित सारणी दी हुई है:
right|thumb|300px||पार्श्व सारणी में दिये गये आकड़ों का ग्राफीय निरूपण

प्रश्न यह है कि **x** के सारणीबद्ध मानों के बीच के किसी मान के लिए (जैसे x = 2.5 के लिए) **f(x)** का मान किस प्रकार निकाला जाय। इस प्रश्न का उत्तर अंतर्वेशन सिद्धांत द्वारा मिलता है। अंतर्वेशन के विकसित सिद्धांत से किसी सारणी द्वारा निर्दिष्ट फलन का अवकल गुणक (डिफ़रेंशियल कोइफ़िशेंट) अथवा दो सीमाओं के बीच का अनुकल (इनटेग्रल) निकालना भी संभव है।

## अन्तर्वेशन की विधियाँ
अन्तर्वेशन की कई विधियाँ हैं। उपयुक्त विधि चुनते समय उनकी परिशुद्धता, दक्षता, कम से कम कितने बिन्दु चाहिये, आदि बातों पर ध्यान दिया जाता है।

* खण्डश: नियत अन्तर्वेशन (Piecewise constant interpolation)
* रैखिक अन्तर्वेशन (Linear interpolation)
* स्प्लाइन अन्तर्वेशन (Spline Interpolation)
* बहुपदीय अन्तर्वेशन (Polynomial Interpolation)
* गाउसीय प्रक्रियाओं द्वारा अन्तर्वेशन (Interpolation via Gaussian processes), आदि

## सन्दर्भ

## इन्हें भी देखें
* बहिर्वेशन (Extrapolation)
* वक्र बैठाना (Curve fitting)
* स्प्लाइन (Spline)
* लग्रान्ज बहुपद
* ब्रह्मगुप्त अन्तर्वेशन सूत्र

## बाहरी कड़ियाँ
* DotPlacer applet : Applet showing various interpolation methods, with movable points
* A Chronology of Interpolation From Ancient Astronomy to Modern Signal and Image Processing
* On finite differences, Interpolation Methods and Power Series Expansion in Indian Mathematics

श्रेणी:गणित
हरिओम पंवार

**हरिओम पंवार **  की राष्ट्रीय अस्मिता के गायक हिंदी कवि हैं। वे वीररस के कवि हैं।

डॉ. हरिओम पंवार जी का जन्म उत्तर प्रदेश  के बुलन्द शहर जिले में सिकन्दराबाद के निकट बुटना गाँव में हुआ था। वे मेरठ विश्वविद्यालय के मेरठ महाविद्यालय में विधि संकाय में प्रोफेसर हैं। उन्हें भारत के राष्ट्रपति, उपराष्ट्रपति एवं विभिन्न मुख्यमंत्रियों द्वारा सम्मानित किया जा चुका है। उन्हें 'निराला पुरस्कार', 'भारतीय साहित्य संगम पुरस्कार', 'रश्मि पुरस्कार', 'जनजागरण सर्वश्रेष्ठ कवि पुरस्कार' तथा 'आवाज-ए-हिन्दुस्थान' आदि सम्मान प्रदान किये गये हैं

हरिओम पंवार एक ऐसे कवि जिनके द्वारा रचित कविता की नस-नस में वीरता एवं वीर रस विद्यमान रहता है।
इनकी कविता बड़े ही उच्चतम कोटि की होती है।

## संदर्भ
श्रेणी:जीवित लोग
श्रेणी:हिन्दी कवि
बड़ाबाजार कुमारसभा पुस्तकालय

**श्री बडाबाजार कुमारसभा पुस्ताकलय** भारत के संस्कृतिक क्षेत्र का एक सुपरिचित नाम है। यह कोलकाता में है। यह मात्र पुस्तकालय या वचनालय ही नहीं है अपितु इसके द्वारा विभिन्न अवसरो पर गोष्ठियों एवं साहित्यिक-सांस्कृतिक कार्यक्रमों का आयोजन किया जाता है। यहाँ से विविध विषयों पर एक दर्जन से अधिक प्रकाशन किये गये हैं। अखिल भारतीय स्तर के दो सम्मानों - विवेकानन्द सेवा सम्मान एवं डॉ॰ हेडगेवर प्रज्ञा सम्मान प्रदान किये जाते हैं। इस संस्था की महिला समिति द्वारा 'प्रावर्तित गीता प्रतियोगिता' ने इसको विशिष्टता प्रदान की है।

इसकी स्थापना 1918 ईस्वी में हुई थी, संस्थापक थे राधाकृष्ण नेवटिया। वे प्रसिद्ध स्वतंत्रता सेनानी थे। 1920 से 1935 तक वे पुस्तकालय के मंत्री रहे तथा 1936 से 1943 तक सभापति। 1920 में उनके मंत्रित्व में पुस्तकालय स्वतंत्रता आंदोलन की गतिविधियों का केंद्र बनकर ‘चरखेवाली सभा’ के नाम से विख्यात हो गया ।

## सम्मान
उत्तर प्रदेश हिन्दी संस्थान ने सन २०१७ का राजर्षि पुरुषोत्तम दास टण्डन सम्मान बड़ाबाजार कुमारसभा पुस्तकालय को प्रदान किया। 

## सन्दर्भ

## इन्हें भी देखें
*बड़ा बाजार

## बाहरी कड़ियाँ
* '''बड़ाबाजार कुमारसभा पुस्तकालय''' का जालघर
* हिन्दी के उन्नयन को समर्पित पुस्तकालय 

श्रेणी:संस्था
आवश्यक सेवा संरक्षण अधिनियम

**आवश्‍यक सेवा अनुरक्षण कानून** (*एस्‍मा*) हड़ताल को रोकने हेतु एस्‍मा लगाया जाता है। एस्‍मा लागू करने से पूर्व इससे प्रभावित होने वाले कर्मचारियों को किसी समाचार पत्र या अन्‍य माध्‍यम से सूचित किया जाता है। एस्‍मा का नियम अधिकतम ६ माह के लिए लगाया जा सकता है। एस्‍मा लागू होने के उपरान्‍त यदि कर्मचारी हड़ताल पर जाता है तो वह अवैध‍ एवं दण्‍डनीय है। क्रिमिनल प्रोसीजर १८९८ (५ ऑफ १८९८) के अन्‍तर्गत एस्‍मा लागू होने के उपरान्‍त इस आदेश से सम्‍बन्‍धि किसी भी कर्मचारी को बिना किसी वारन्‍ट के गिरफतार किया जा सकता है।

श्रेणी:भारत के अधिनियम 
 इस एक्ट को लागू करने का अधिकार सिर्फ राज्य सरकार के पास होता हैं
ऐक्सिस बैंक

**ऐक्सिस बैंक** (पूर्व में **यूटीआइ बैंक**) भारत का एक प्रमुख निजी क्षेत्र का बैंक है। निजी क्षेत्र में बैंकों की स्थापना पर भारत सरकार की अनुज्ञा के बाद, 1993, यानी अपने कामकाज की शुरूआत के बाद से, निजी क्षेत्र के नए बैंकों में ऐक्सिस बैंक ही पहला था। स्थापना के समय इस बैंक का नाम यूटीआइ बैंक था, जिसे बाद में बदलकर ऐक्सिस बैंक कर दिया गया। इस बैंक को भारतीय यूनिट ट्रस्ट (यूटीआइ - आइ), भारतीय जीवन बीमा निगम (एलआइसी) तथा भारतीय सामान्य बीमा निगम (जीआईसी) एवं सार्वजनिक उपक्रम की चार बीमा कंपनियाँ, जैसे नैशनल इंश्यॉरंस कंपनी लिमिटिड, द न्यू इंडिया अश्यॉरंस कंपनी लिमिटिड, दि ओरिएंटल इंश्यॉरंस कंपनी लिमिटिड और यूनाइटिड इंडिया इंश्यॉरंस कंपनी लिमिटिड ने संयुक्त रूप से प्रोन्नत किया।

## कार्यालय
बैंक का पंजीकृत कार्यालय अहमदाबाद तथा केंद्रीय कार्यालय मुंबई में है।

बैंक के पास देश भर में फैले 15,000+ एटीएम और कैश रिसाइक्लर्ज़ के साथ 5100+ घरेलू शाखाओं (विस्तार काउंटरों सहित) का एक बड़ा पदचिह्न है। 31 मार्च 2023 तक बैंक के 6 ऐक्सिस वर्चुअल सेंटर हैं और 1,500 से अधिक वर्चुअल रिलेशन्शिप मैनिजर हैं। बैंक का विदेशी परिचालन सिंगापुर, दुबई (डीआइएफ़सी में) और गिफ़्ट सिटी-आइबीयू में शाखाओं के साथ आठ अंतरराष्ट्रीय कार्यालयों में फैला हुआ है; ढाका, दुबई, अबू धाबी, शारजाह में प्रतिनिधि कार्यालय और लंदन, यूके में एक विदेशी सहायक कंपनी है।

## प्रबंधन
इस बैंक की वर्तमान मुख्य कार्यकारी अधिकारी व प्रबंध निदेशक अमिताभ चौधरी है।

## पूँजी
वर्तमान में बैंक की पूँजी ₹403.63 करोड़ है तथा बैंक की पब्लिक होल्डिंग (प्रोन्नतकर्ताओं के सिवा) 53.72% है।

## बाहरी कड़ियाँ
* ऐक्सिस बैंक का जालघर
* ऐक्सिस बैंक का वेब्साइट
* ऐक्सिस बैंक सर्विसिज़
* एनएसई जाल-स्थल पर ऐक्सिस बैंक का ब्योरा
* ऐक्सिस बैंक IFSC Code
* ऐक्सिस बैंक क्रेडिट कार्ड

श्रेणी:बंबई स्टॉक एक्स्चेंज में सूचित कंपनियां
श्रेणी:भारतीय बैंक
कुमारन आशान

**कुमारन आशान ** (१८७३-१९२४) एक विश्व विख्यात मलयालम कवि और दार्शनिक थे। उनको **आशान** के नाम से भी जाना जाता है। वह एक कवि होने के साथ-साथ समाज-सुधारक, तथा पत्रकार थे। कुमारन आशान का जन्म १२ अप्रैल् १८७३ को तिरुवनन्तपुरम् के निकट कायिक्करा गाँव में हुआ था। १६ जनुवरि १९२४ को उनका निधन हो गया।

निरूपकों कहते हैं कि- " कुमारन् आशान् का *वीण पूवु* (पतित कुसुम) मलयालम् में स्वच्छंदतावाद आंदोलन की प्रारंभिक रचनाओं में सर्वाधिक महत्वपूर्ण है। मलयालम् का स्वच्छंदतावाद आशान् की कविताओं के रूप में पल्लवित और पुष्पित हुआ। *नलिनि*, *लीला*, *चिंताविष्टयाय सीता*, *चंडालभिक्षुकी*, *प्ररोदनम्*, *दुरवस्था*, *करुणा* इत्यादि इनकी मुख्य रचनाएँ हैं। आशान् जिस काव्य प्रपंच को अनावृत्त करने में सफल हुए वह गंभीर दार्शनिकता, जीवनदर्शन का अदम्य कौतूहल और तीव्र भावविभोरता से भास्वर है। आशान् ही वह कवि थे जिन्होंने शृंगार को सामान्य धरातल से स्वर्गिक विशुद्धता तक पहुँचाया। आध्यात्मिक प्रेम की सुदर कल्पना ने उनकी कविता को प्रभापूरित किया है।"
250px|thumb|Handwriting of Kumaranasan

## प्रमुख रचनायें

नलिनी

लीला

वीण पूवु

दुरवस्था

चण्डालभिक्षुकी

पुष्प वाटी 

प्ररोदनम्

करुणा

श्रीबुद्धचरितम्

श्रेणी:कवि
श्रेणी:मलयालम
श्रेणी:मलयालम साहित्यकार
श्रेणी: भारतीय लेखक
श्रेणी:भारतीय साहित्यकार